CELEX: 32006R1016
Language: mt
Date: 2006-07-04 00:00:00
Title: 1016/2006/KE: Regolament tal-Kummissjoni (KE) Nru 1016/2006 ta' l- 4 ta Lulju 2006 li jemenda r-Regolament (KE) Nru 1615/2001 li jistabbilixxi l-istandard għall-marketing tal-bettieħ

22.11.2008   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  111
               
            REGOLAMENT TAL-KUMMISSJONI (KE) Nru 1016/2006
      ta' l-4 ta Lulju 2006
      li jemenda r-Regolament (KE) Nru 1615/2001 li jistabbilixxi l-istandard għall-marketing tal-bettieħ
      IL-KUMMISSJONI TAL-KOMUNITAJIET EWROPEJ,
      wara li kkunsidrat it-Trattat li jistabbilixxi l-Komunità Ewropea,
      wara li kkunsidrat ir-Regolament tal-Kunsill (KE) Nru 2200/96 tat-28 ta' Ottubru 1996 dwar l-organizzazzjoni komuni tas-suq fil-frott u l-ħxejjex (1), u b'mod partikolari l-Artikolu 2 (2) tiegħu,
      billi:
      
                  (1)
               
               
                  Ir-Regolament tal-Kummissjoni (KE) Nru 1615/2001 (2) stabbilixxa l-istandard għall- marketing tal-bettieħ, partikolarment fir-rigward tal-immarkar.
               
            
                  (2)
               
               
                  Għaċ-ċarezza u biex tkun żgurata t-trasparenza internazzjonali, għandhom jitqiesu l-emendi riċenti li saru għall-istandard FFV-23 dwar il-marketing u l-kontroll tal-kwalità kummerċjali tal-bettieħ mill-Grupp ta' Ħidma għall-Istandardizzazzjoni tal-Prodotti li Jitħassru u l-Iżvilupp tal-Kwalità taħt l-awspiċi tal-Kummissjoni Ekonomika għall-Ewropa tan-Nazzjonijiet Uniti (KEE-NU).
               
            
                  (3)
               
               
                  Il-bettieħ huwa identifikat u kummerċjalizzat skont it-tip kummerċjali tiegħu. It-tipi kummerċjali ewlenin huma elenkati f'fuljett ippubblikat mill-Organizzazzjoni għall-Kooperazzjoni u l-Iżvilupp Ekonomiċi (OECD), li jistabbilixxi lista tat-tipi kummerċjali ewlenin ta' bettieħ, flimkien ma' kummenti u illustrazzjonijiet. Dan il-fuljett għandu l-għan li jiffaċilita l-interpretazzjoni komuni tal-istandards fis-seħħ, partikolarment l-istandard FFV-23 tal-KEE-NU, li fuqu huwa bbażat ir-Regolament (KE) Nru 1615/2001.
               
            
                  (4)
               
               
                  Għaldaqstant ir-Regolament (KE) Nru 1615/2001 għandu jiġi emendat.
               
            
                  (5)
               
               
                  Il-miżuri previsti f'dan ir-Regolament huma f'konformità mal-opinjoni tal-Kumitat ta' Ġestjoni għall-Frott u l-Ħxejjex Friski,
               
            ADOTTAT DAN IR-REGOLAMENT:
      Artikolu 1
      L-anness għar-Regolament (KE) Nru 1651/2001 huwa emendat skont l-anness ta' dan ir-Regolament.
      Artikolu 2
      Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f'Il-Ġurnal Uffiċjali ta' l-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, 4 ta Lulju 2006.
         
            
               Għall-Kummissjoni
            
            Mariann FISCHER BOEL
            
               Membru tal-Kummissjoni
            
         
      
      
         (1)  ĠU L 297, 21.11.1996, p. 1. Regolament emendat l-aħħar bir-Regolament tal-Kummissjoni (KE) Nru 47/2003 (ĠU L 7, 11.1.2003, p. 64).
      
         (2)  ĠU L 214, 8.8.2001, p. 21. Regolament emendat l-aħħar bir-Regolament (KE) Nru 907/2004 (ĠU L 163, 30.4.2004, p. 50).
      
         ANNESS
         Fil-punt VI.B (Dispożizzjonijiet rigward l-immarkar — Natura tal-prodott) tal-anness għar-Regolament (KE) Nru 1615/2001, it-tieni inċiż jinbidel bit-test li ġej:
         
                     “—
                  
                  
                     Isem tat-tip kummerċjali (*)
                     
                  
               
                     —
                  
                  
                     Isem tal-varjetà (mhux mandatorju)
                  
               
            (*)  It-tipi kummerċjali ewlenin huma ddefiniti fil-pubblikazzjoni tal-Iskema tal-OECD għall-Applikazzjoni tal-Istandards Internazzjonali għall-Frott u l-Ħxejjex intitolata ‘It-tipi kummerċjali ta' Bettieħ, OECD, 2006’ disponibbli fuq http://www.oecd.org/agr/fv.”